钦定古今图书集成/明伦汇编/氏族典/第628卷 > 《郑樵通志》 > 赫连子悦
## 钦定古今图书集成/明伦汇编/氏族典/第628卷 > 《郑樵通志》 > 赫连子悦

按《北齐书赫连子悦传》，“子悦字士欣，勃勃之后也。魏
永安初，以军功为济州别驾。及高祖起义，除林虑守，
征为临漳令。后除郑州刺史。于时大水，民多逃散，子
悦亲加恤隐，户口益增，治为天下之最。入为都官尚
书。郑州民八百馀请立碑颂德，有诏许焉。后以本官
兼吏部。子悦在官，唯以清勤自守，既无学术，又阙风”
仪，人伦清鉴，去之弥远。一旦居铨衡之首，大招物议。
由是除太常卿，卒。